ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 66 लाखांहून अधिक मात्रा देण्यात आल्या 
गेल्या 24 तासात 4,358 लस मात्रा देण्यात आल्या.
भारतातील उपचाराधीन रुग्णांची संख्या सध्या 57,410
उपचाराधीन रुग्णांची संख्या प्रमाण आहे 0.13%
रुग्ण बरे होण्याचा दर सध्या 98.69%
गेल्या 24 तासात 12,932 रुग्ण बरे झाले असून आतापर्यंत  एकूण बरे झालेल्या रुग्णांची संख्या 4,43,35,977
गेल्या 24 तासात 9,355 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  92.60 कोटी कोविड तपासण्या घेण्यात आल्या, असून गेल्या 24 तासात 2,29,175 कोविड तपासण्या घेण्यात आल्या.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 143.83 कोटी मात्रांचा टप्पा केला पार
गेल्या 24 तासात लसीच्या 63 लाखांहून अधिक मात्रा देण्यात आल्या.
कोरोनामुक्तीचा दर सध्या 98.38%
गेल्या 24 तासात 13,154 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 82,402
साप्ताहिक पॉझिटिव्हिटी दर  ,गेले 46 दिवस 1% पेक्षा कमी
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 63,91,282 मात्रा देऊन,भारतातील कोविड-19 लसीकरण व्याप्तीने 143.83 कोटी  मात्रांचा टप्पा पार केला. 1,53,47,226 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,87,375
|
|
2nd Dose
|
|
97,01,876
|
|
FLWs
|
|
1st Dose
|
|
1,83,85,386
|
|
2nd Dose
|
|
1,68,75,942
|
|
Age Group 18-44 years
|
|
1st Dose
|
|
49,76,01,405
|
|
2nd Dose
|
|
32,67,56,163
|
|
Age Group 45-59 years
|
|
1st Dose
|
|
19,40,91,039
|
|
2nd Dose
|
|
14,90,18,597
|
|
Over 60 years
|
|
1st Dose
|
|
12,11,54,096
|
|
2nd Dose
|
|
9,43,50,863
|
|
Total
|
|
1,43,83,22,742
गेल्या 24 तासांत 7,486 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्येत  वाढ होऊन ती 3,42,58,778..झाली आहे.
परिणामी, भारतातील कोरोनामुक्तीचा दर 98.38% इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 63 दिवसांपासून दररोज 15,000 पेक्षा कमी नवीन कोरोना रुग्णांची नोंद होण्याचा कल कायम आहे. .
गेल्या 24 तासात 13,154 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 82,402.आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.24% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,99,252 चाचण्या करण्यात आल्या.भारताने आतापर्यंत एकूण 67.64 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 0.76% असून गेल्या 46 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 1.10%.असून गेले सलग 87 दिवस हा दर 2 % पेक्षा कमी आणि गेले 122 दिवस 3% पेक्षा कमी राहिला आहे.
कायदा आणि न्याय मंत्रालय
स्थानिक भाषांमध्ये न्यायालयीन कामकाज 
नवी दिल्ली, 9 फेब्रुवारी 2023
सर्वोच्च न्यायालयातील आणि प्रत्येक उच्च न्यायालयातील सर्व कार्यवाही इंग्रजी भाषेत असावी असे भारतीय राज्यघटनेच्या कलम 348) मध्ये नमूद केले आहे.
घटनेच्या कलम 348 च्या कलम  मध्ये असे नमूद केले आहे की खंड  च्या उपखंड  मध्ये काहीही असले तरी, राज्याचे राज्यपाल, राष्ट्रपतींच्या पूर्वीच्या संमतीने, हिंदी भाषेचा वापर, किंवा उच्च न्यायालयातील कार्यवाहीमध्ये त्या राज्यात मुख्य स्थान आहे अशी राज्याच्या कोणत्याही अधिकृत हेतूंसाठी वापरण्यात येणारी कोणतीही भाषा अधिकृत करू शकतात.
उच्च न्यायालयात इंग्रजीशिवाय इतर भाषेच्या वापरासंबंधीच्या कोणत्याही प्रस्तावावर भारताच्या माननीय सरन्यायाधीशांची संमती घेणे आवश्यक आहे असे 21.05.1965 रोजीच्या मंत्रिमंडळ समितीच्या निर्णयात नमूद केले आहे.
भारतीय राज्यघटनेच्या कलम 235 अन्वये, राज्यांमधील जिल्हा आणि त्याच्या अखत्यारीतील न्यायव्यवस्थेवरील प्रशासकीय नियंत्रण संबंधित उच्च न्यायालयाकडे आहे. कनिष्ठ न्यायालयांमध्ये हिंदी किंवा प्रादेशिक भाषेच्या वापराबाबत, उच्च न्यायालय आणि संबंधित राज्य सरकार एकमेकांशी सल्लामसलत करून निर्णय घेतात.
केंद्रीय कायदा आणि न्याय मंत्री किरेन रिजिजू यांनी आज राज्यसभेत एका लेखी उत्तरात ही माहिती दिली.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
संरक्षण मंत्रालय
ऑस्ट्रेलियाच्या नौदलाची युद्धनौका ‘एच एम ए एस बल्लारत’ गोव्याच्या भेटीवर
गोवा, 11 नोव्हेंबर 2020
ऑस्ट्रेलियाच्या नौदलाची 'एच एम ए एस बल्लारत' ही युद्धनौका काल 10 नोव्हेंबर 20 रोजी गोव्याच्या मोरमुगाव बंदरात दाखल झाली. गोवा नौदल क्षेत्र मुख्यालयाच्या अधिकाऱ्यांनी आणि भारतातील ऑस्ट्रेलियन उच्चायुक्तांच्या संरक्षण सल्लागारांनी या जहाजाचे स्वागत केले.
बंगालच्या उपसागरात ‘मलबार’ चार देशांच्या युद्ध सराव मोहिमेचा पहिला टप्पा पूर्ण केल्यानंतर 'एच एम ए एस बल्लारत', या मोहिमेच्या दुसऱ्या टप्प्यात अरबी समुद्रातल्या दुसऱ्या सरावात सहभागी होत आहे. गोव्याहून ही युद्धनौका दि. 13 नोव्हेंबर 20 रोजी निघणार असून, विमानवाहू नौकेबरोबर पहिल्यांदाच करण्याच्या सरावाबद्दल या जहाजावरील खलाशी व नौसैनिकांमध्ये उत्साहाचे वातावरण आहे.
Jaydevi.P.S/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 76
आरोग्य आणि कुटुंब कल्याण मंत्रालय
कोविड-19 संदर्भातली ताजी स्थिती
आतापर्यंत देशातील 11,706 रुग्ण उपचारानंतर कोरोनामुक्त
नवी दिल्ली, 4 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने वर्गीकृत, पूर्वलक्ष्यी दक्षता घेऊन सक्रीय उपाययोजना करत आहे. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी आज मध्यप्रदेशचे आरोग्यमंत्री नरोत्तम मिश्रा यांच्यासोबत बैठक घेतली. या बैठकीत केंद्रीय आरोग्य राज्यमंत्री अश्विनी कुमार चौबे आणि केंद्र तसेच मध्यप्रदेशातील वरिष्ठ अधिकारी सहभागी झाले होते. मध्यप्रदेशातील कोविड-19 चे व्यवस्थापन आणि प्रतिबंधन याबाबत या बैठकीत विस्तृत चर्चा झाली. कॉन्टॅक्ट ट्रेसिंग, निरीक्षण, घरोघरी जाऊन सर्वेक्षण करुन रुग्णांचा शोध बिगर-कोविड रुग्णांच्या आजार-उपचारांविषयी व्यवस्थापन इत्यादी मुद्यांवर या बैठकीत भर देण्यात आला.
कोविड-19 आजारातून बरे झालेले रुग्ण आणि या आजाराला बळी पडलेल्यांचे प्रमाण, जे रुग्णालयांच्या वैद्यकीय व्यवस्थापन स्थितीचे निदर्शक आहे, अशा गुणोत्तराचे  विश्लेषण 17 एप्रिल पासून केले जात आहे. त्यावरुन असे आढळले की, 17 एप्रिल 2020 च्या आधी हे गुणोत्तर 80:20 इतके होते मात्र आता हे गुणोत्तर 90:10 इतके आहे.
आतापर्यंत देशभरात 11,706 रुग्ण उपचारानंतर बरे झाले आहेत, यामुळे, सध्या रुग्ण बरे होण्याचा दर 27.52%. इतका झाला आहे. सध्या देशात कोविड-19 च्या एकूण रुग्णांची संख्या 42,533 इतकी झाली आहे. कालपासून 2,553 नव्या रुग्णांची नोंद झाली आहे.
सर्व राज्ये आणि केंद्रशासित प्रदेशांनी आपापल्या राज्यात प्रतिबंधक भागात कठोर उपाययोजना राबवायच्या आहेत, जेणेकरुन रुग्णसंख्या आटोक्यात राहील. त्यांनी रुग्णांच्या प्रभावी वैद्यकीय व्यवस्थापनाकडे लक्ष देतानाच, संसर्ग प्रतिबंध आणि नियंत्रणावरही भर द्यायचा आहे.
लॉकडाऊनमध्ये शिथिलता आल्यानंतर, आपण शारीरिक अंतराविषयीचे प्रोटोकॉल आणि मार्गदर्शक सूचना यांचे काटेकोर पालन करणे, हातांची स्वच्छता, परिसराची स्वच्छता आणि कोविडचा प्रादुर्भाव लक्षात घेऊन काळजीपूर्वक वागणे, सजग आणि दक्ष राहणे अत्यंत गरजेचे आहे. सार्वजनिक ठिकाणी कायम मास्क वापरणे/चेहरा झाकणे याची सवय करुन घ्यायची आहे. अगदी प्रतिबंधित क्षेत्रांच्या बाहेरही, सरकारने जारी केलेल्या सर्व सूचनांचे काटेकोर पालन करायचे आहे. अत्यावश्यक वस्तूंची खरेदी करतांना किंवा सार्वजनिक ठिकाणी एकत्र आल्यास, गर्दी करणे टाळायचे आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfG.Chippalkatti/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
यूकेमध्ये वॅडिन्ग्टन येथे होणाऱ्या कोब्रा वॉरियर या युद्धसरावात भारतीय हवाई दल होणार सहभागी
नवी दिल्ली, 26 फेब्रुवारी 2023
युनायटेड किंग्डममधील वॅडिन्ग्टन येथील रॉयल एयर फोर्सच्या हवाई तळावर होमाऱ्या कोब्रा वॉरियर या युद्धसरावात सहभागी होण्यासाठी भारतीय हवाई दलाच्या 145 हवाई योद्ध्यांची तुकडी आज हवाई दलाच्या जामनगरच्या तळावरून रवाना झाली. 6 मार्च 2023 ते 24 मार्च 2023 दरम्यान हा युद्धसराव होणार आहे.
कोब्रा वॉरियर हा बहुस्तरीय हवाई युद्धसराव असून यामध्ये फिनलंड, स्वीडन, दक्षिण आफ्रिका, अमेरिका आणि सिंगापूर हवाई दलाच्या तुकड्या देखील रॉयल एयर फोर्स आणि भारतीय हवाई दलासोबत सहभागी होणार आहेत.
भारतीय हवाई दल यावेळी या युद्धसरावात पाच मिराज-2000 ही लढाऊ विमाने, दोन सी-17 ग्लोबमास्टर III आणि IL-78 हे हवेत इंधन भरणारे एक विमान यांच्यासह सहभागी होणार आहे. हवाई युद्धामधील विविध प्रकारच्या परिस्थितीमध्ये सहभागी होणे आणि विविध हवाई दलांच्या सर्वोत्तम पद्धती शिकणे हा या युद्धसरावाचा उद्देश आहे.S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 151
संरक्षण मंत्रालय
संरक्षण मंत्र्यांनी वाहिली पोखरण येथे वाजपेयींना आदरांजली
नवी दिल्ली, 16 ऑगस्ट 2019
संरक्षणमंत्री राजनाथ सिंह यांनी आज राजस्थानमधल्या पोखरणला भेट दिली आणि माजी पंतप्रधान अटलबिहारी वाजपेयी यांच्या प्रथम स्मृतीदिनानिमित्त त्यांना आदरांजली वाहिली. याच ठिकाणी 1998 मध्ये तत्कालीन पंतप्रधान वाजपेयी यांच्या नेतृत्वाखाली भारताने अणुचाचणी केली होती. वाजपेयींना पोखरण येथे आदरांजली वाहण्याची संधी मिळणे हे मोठे भाग्य असल्याचे राजनाथ सिंह यांनी ट्विटर संदेशात म्हटले आहे.
‘भारताला अण्वस्त्रधारी देश बनवण्याचा निर्धार अटलजींनी पोखरण येथे केला होता आणि ‘नो फर्स्ट यूज’ तत्वाचे कसोशीने पालनही केले. मात्र भविष्यात काय होईल हे परिस्थितीवर अवलंबून असेल’ असे ते म्हणाले.
B.Gokhale/S.Kane/P.Kor
(Visitor Counter : 121
ऊर्जा मंत्रालय
एनटीपीसीकडून फ्लाय ॲशची संपूर्ण देशभर वाहतूक
ऊर्जा मंत्रालयाच्या अखत्यारीतील ‘एनटीपीसी’ या देशातल्या सर्वात मोठ्या वीज उत्पादक संस्थेने ऊर्जा निर्मिती करताना उपयोगात येणा-या साधनांचा वापर 100 टक्के केला जावा, यासाठी प्रयत्न केला जात आहे. वीज निर्मितीतून राहिलेल्या सामुग्रीतून उप-उत्पादनांच्या निर्मितीसाठी प्रयत्न सुरू केले आहेत. याचाच एक भाग म्हणजे, वीज उत्पादन करताना निर्माण होणा-या राखेचा  वापर करण्यात येत आहे. यासाठी देशातल्या सिमेंट उत्पादकांचे सहकार्य घेण्यात येत आहे. पर्यावरणस्नेही आणि परवडणारे साधन म्हणून फ्लाय ॲशची वाहतूक रेल्वेच्या माध्यमातून करणात येत आहे. भारतीय रेल्वेचे देशभर असलेले जाळे यासाठी उपयोगी ठरत आहे.
उत्तर प्रदेशातल्या रिहंद येथे एनटीसीपीचा राज्यातला पहिला ऊर्जा निर्मिती प्रकल्प सुरू झाला आहे. या प्रकल्पामध्ये उर्वरित राख काही विशिष्ट अटींवर सिमेंट कारखान्यांना पाठविण्यात आल्याची माहिती एनटीपीसीने एका निवदेनाव्दारे दिली आहे. या प्रकल्पाच्यावतीने अलिकडेच 3,834 मेट्रिक टन फ्लाय ॲश रेल्वेच्या मालवाहू वाघिणीतून दालमिया येथे आसाममधल्या नागाव इथल्या भारत सिमेंट कारखान्याला पाठवली आहे. यापूर्वी अशाच प्रकारची राख उत्तर प्रदेशातल्या टिकारिया, मध्य प्रदेशातल्या किमोर, पंजाबातल्या रोपोर इथल्या एसीसी प्रकल्पांना पाठविण्यात आली
2019-20 या आर्थिक वर्षामध्ये विविध उत्पादने तयार करण्यासाठी जवळपास 44.33 दशलक्ष टन फ्लाय ॲशचा एनटीपीसीकडून पुनर्वापर करण्यात आला. एनटीपीसीमध्ये ऊर्जा निर्मिती होत असताना वर्षभरामध्ये अंदाजे 65 दशलक्ष टन राख तयार होते. त्यापैकी 80 टक्के  ही फ्लाय ॲश असते. एकूण राखेपैकी 73 टक्के सिमेंट उत्पादनांसाठी वापरली जाते; फ्लाय अॅशच्या विटा तयार करतात, रस्त्याच्याकडेने तटबंदीसारखे बांधकाम करणे, खाणींचे खड्डे बुजविणे, खोलगट भागातल्या रस्त्याची उंची वाढविणे अशा विविध कामासाठी या राखेचा वापर केला जातो.
एनटीपीसी समूहामध्ये एकूण 70 वीज उत्पादन केंद्रे आहेत. संस्थेची स्थापना क्षमता 62.9 जीडब्ल्यू आहे. यामध्ये 24 कोळसा, 7 गॅस आणि लिक्विड असे संयुक्त इंधनावर चालणारे, एक हायड्रो, 13 नवीकरणीय ऊर्जा प्रकल्प असून 25 सहाय्यक आणि जेव्ही विद्युत केंद्रे आहेत. एनटीपीसी सध्या नव्याने 20 जीडब्ल्यू क्षमतेच्या प्रकल्पांची उभारणी करीत आहे. यामध्ये 5 जीडब्ल्यू नवीकरणीय ऊर्जा प्रकल्पाचा समावेश आहे.
M.Chopade/S.Bedekar/P.Kor
ऊर्जा मंत्रालय
'कार्बन कॅप्चर युटिलायझेशन आणि स्टोरेज' या विषयावर राष्ट्रीय अणुऊर्जा आयोग, G20 आंतरराष्ट्रीय चर्चासत्राचे करणार आयोजन
1. या चर्चासत्रात "स्वच्छ ऊर्जा संक्रमण" साध्य करण्यासाठी आणि त्यानंतर नेट शून्य उत्सर्जनाकडे वाटचाल करण्यासाठी 'कार्बन कॅप्चर
युटिलायझेशन आणि स्टोरेज'  याचे महत्त्व अधोरेखित करण्यावर भर देण्यात येईल.
2. या चर्चासत्रात विविध देशांचे उद्योग, धोरणकर्ते, शास्त्रज्ञ आणि शिक्षणतज्ज्ञ उपस्थित राहतील अशी अपेक्षा आहे.
भारताने 1 डिसेंबर 2022 पासून एका वर्षाच्या कालावधीसाठी जी20 चे अध्यक्षपद स्वीकारले आहे.या अध्यक्षतेखाली, ऊर्जा संक्रमण कार्यकारी गटाची  पहिली बैठक 5 फेब्रुवारी ते 7 फेब्रुवारी 2023 या कालावधीत होणार आहे.
भारत सरकारच्या उर्जा मंत्रालयाच्या वतीने, भारतातील सर्वात मोठा एकात्मिक ऊर्जाग्राहक राष्ट्रीय अणुऊर्जा आयोग, 5 फेब्रुवारी 2023 रोजी बेंगळुरू येथील ताज वेस्टेंड येथे कार्बन कॅप्चर, युटिलायझेशन आणि स्टोरेज  या विषयावर आंतरराष्ट्रीय चर्चासत्राच्या मुख्य मंडपाच्या बाजूला हा कार्यक्रम आयोजित करणार आहे. या चर्चासत्रात विविध देशांचे उद्योग, धोरणकर्ते, शास्त्रज्ञ आणि शिक्षणतज्ज्ञ उपस्थित राहतील अशी अपेक्षा आहे.
ही परीषद "स्वच्छ ऊर्जा संक्रमण" साध्य करण्यासाठी आणि त्यानंतर व्यावहारिक शून्य उत्सर्जनाकडे  वाटचाल करण्यासाठी सीसीयूएसचे  महत्त्व अधोरेखित करण्यावर भर देईल.
विज्ञान आणि तंत्रज्ञान मंत्रालय
केंद्रीय मंत्री डॉ. जितेंद्र सिंह यांनी इस्रोच्या 5 दिवसीय तंत्रज्ञान परिषद - 2021 चे केले उद्घाटन
नवी दिल्ली, 22 नोव्हेंबर 2021
केंद्रीय विज्ञान आणि तंत्रज्ञान; राज्यमंत्री  पृथ्वी विज्ञान; पंतप्रधान कार्यालय , कार्मिक, सार्वजनिक तक्रारी, पेन्शन, अणुऊर्जा आणि अंतराळ राज्यमंत्री डॉ जितेंद्र सिंग यांनी आज इस्रोच्या 5 दिवसीय तंत्रज्ञान परिषद -2021 चे उद्घाटन केले आणि भारतीय अंतराळ संशोधन संस्था, इसरो द्वारे विकसित केल्या जाणाऱ्या भविष्यवादी आणि विघटनकारी तंत्रज्ञानाची माहिती दिली. इसरोच्या नेतृत्वाखाली तंत्रज्ञान विकास आणि अभिनवता संचालनालय  द्वारे या परिषदेचे आयोजन करण्यात आले आहे.
काही भविष्यवादी तंत्रज्ञानासंदर्भात न डॉ जितेंद्र सिंह म्हणाले, उपग्रह आधारित क्वांटम कम्युनिकेशनचा विकास देशाच्या संप्रेषण नेटवर्कला बिनशर्त डेटा सुरक्षा बाबतीत सक्षम करेल.
ते म्हणाले की प्रत्येक भविष्यवादी तंत्रज्ञानामध्ये स्पिन-ऑफ ऍप्लिकेशन्स क्षमता असतात आणि ते प्रत्येक नागरिकाच्या जीवनाला स्पर्श करणाऱ्या प्रमुख सरकारी कार्यक्रम आणि केंद्रीत क्षेत्रांमध्ये लागू करायला हवेत.
त्यांनी इस्रोने सर्वसमावेशक विकासाच्या प्रयत्नांमध्ये समन्वय आणण्याचे आणि जागतिक अर्थव्यवस्थेत योगदान देण्याचे आवाहन केले. तसेच भविष्यवादी तंत्रज्ञानातून मिळालेल्या संधीचा लाभ घ्यायला सांगितले जे अंतराळ क्षेत्रासाठी आमूलाग्र बदल करणारे ठरणार आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पर्यावरण, वन एवं जलवायु परिवर्तन मंत्रालय
‘व्हॉइस ऑफ ग्लोबल साऊथ समिट’ मध्ये पर्यावरण मंत्र्यांचे सत्र
जगभरात पर्यावरण पूरक जीवनशैलीचा व्यापक अवलंब पर्यावरण ऱ्हासापासून जगाला वाचवण्यात महत्त्वपूर्ण सकारात्मक योगदान देऊ शकेल : भूपेंद्र यादव
हवामान बदलाच्या आव्हानांना सामोरे जाण्यासाठी विकसित देशांकडून तातडीच्या आर्थिक आणि तांत्रिक सहाय्याच्या गरजेवर भर
नवी दिल्ली, 13 जानेवारी 2023
दोन दिवसीय ‘व्हॉईस ऑफ ग्लोबल साउथ समिट’ चा भाग म्हणून दूरदृश्य प्रणालीच्या माध्यमातून पर्यावरण मंत्र्यांचे सत्र काल पार पडले. "पर्यावरणपूरक जीवनशैलीसह विकासाचा समतोल राखणे" हा या परिषदेचा विषय होता. ग्लोबल साउथच्या चौदा देशांचे मंत्री या सत्रात सहभागी झाले होते.
केंद्रीय पर्यावरण, वन आणि हवामान बदल मंत्री भूपेंद्र यादव यांनी उद्घाटनपर भाषण केले. आपल्या भाषणात यादव म्हणाले की असमानता कमी करण्यासाठी तसेच लोकांचे जीवनमान सुधारण्यासाठी आणि सक्षमीकरणासाठी सर्वसमावेशक आणि शाश्वत धोरणे विकसित करण्याची गरज आहे.
विकसनशील देशांना आर्थिक आणि तांत्रिक सहाय्य प्रदान करण्यात विकसित देशांची भूमिका यादव यांनी अधोरेखित केली. जगभरात मोठ्या प्रमाणावर पर्यावरण-अनुकूल कृती आपल्या सामायिक आणि एकमेव जगाचे रक्षण करण्यात महत्त्वपूर्ण सकारात्मक योगदान देऊ शकतात यावर केंद्रीय पर्यावरण मंत्र्यांनी भर दिला. हवामान बदलाच्या जागतिक समस्येचा सामना करण्यासाठी त्यांनी मिशन लाईफ  चे महत्त्व अधोरेखित केले.
ग्लोबल साउथच्या मंत्र्यांनी छोट्या विकसनशील द्वीपकल्पना भेडसावणाऱ्या विविध समस्या मांडल्या. अन्न सुरक्षा, समुद्र पातळीत वाढ, किनारपट्टीची धूप, कोविड 19 साथीच्या आजारामुळे आर्थिक मंदी सारखे काही सामायिक मुद्दे त्यांनी उपस्थित केले होते.
सर्व देशांनी जी 20 अध्यक्षपदाबद्दल भारताचे अभिनंदन केले आणि नील अर्थव्यवस्था , चक्राकार अर्थव्यवस्था आणि जमिनीचा ऱ्हास या विषयांवर सकारात्मक फलनिष्पत्तीची अपेक्षा केली. हवामान बदलाची समस्या विकसित आणि विकसनशील अशा सर्व देशांसाठी समान आहे परंतु विकसनशील राज्यांकडे तांत्रिक आणि आर्थिक पाठबळ नसल्यामुळे त्यांच्यासाठी उपाययोजना सोप्या नाहीत असे त्यांनी नमूद केले. हवामान बदलाच्या आव्हानांचा सामना करण्यासाठी साउथ- साउथ सहकार्याची भूमिका त्यांनी अधोरेखित केली.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
ऊर्जा मंत्रालय
सिंगरौली येथील सर्वात जुन्या राष्ट्रीय औष्णिक विद्युत केंद्राने या आर्थिक वर्षात नोंदविला आत्तापर्यंतचा सर्वाधिक पीएलएफ
नवी दिल्ली, 8 जानेवारी 2021
उत्तरप्रदेशातील सिंगरौली येथे 38 वर्षांपूर्वी सुरू झालेल्या पहिल्या राष्ट्रीय औष्णिक विद्युत केंद्राने एप्रिल 2020 ते डिसेंबर 2020 या कालावधीत 100.24% इतका सर्वाधिक प्लॅट लोड फॅक्टर मिळविला आहे, अशी माहिती केंद्रीय विद्युत प्राधिकरणाने प्रसिद्ध केलेल्या आकडेवारीत दिली आहे. 200 मेगावॅटने1982 साली सुरू झालेल्या या केंद्राने तयार केलेला हा मजबूत प्लॅट लोड फॅक्टर या केंद्राच्या असाधारण कार्य आणि देखभाल क्षमतेचा निदर्शकआहे.
सिंगरोली युनिट क्रमांक #1ने मिळविलेल्या कार्यक्षमतेसह आणि सिंगरौली युनिट क्रमांक #4 आणि छत्तीसगडमधील कोरबा युनिट#1 & #2 यांनी पहिल्या पाच क्रमांकांची केंद्रे म्हणून स्थान मिळवले आहे.
ऊर्जा मंत्रालयाअंतर्गत येणाऱ्या सार्वजनिक विभाग एनटीपीसीने जारी केलेल्या पत्रकानुसार, एनटीपीसी समूहाने एप्रिल 2020 ते डिसेंबर 2020 पर्यंत सर्वाधिक 222.4 अब्ज युनिट इतके एकूण उत्पादन केले असून मागील वर्षापेक्षा याच कालावधीत त्यात 3.8%ची वाढ झाली आहे.एप्रिल 2020 ते डिसेंबर 2020 या कालावधीत एनटीपीसीने 92.21% इतकी उच्च उपलब्धता कायम राखली असून, गतवर्षी ती याच कालावधीत 87.64% इतकी होती.
एनटीपीसीची प्रमुख सहा केंद्रे म्हणजे छत्तीसगडमधील एनटीपीसी कोरबा  आणि एनटीपीसी सिपत  उत्तरप्रदेशातील एनटीपीसी रीहांद , मध्यप्रदेशातील विंध्याचल एनटीपीसी  आणि ओदिशातील ताल्चर थर्मल  आणि ताल्चर कानिहा  या प्रमुख विद्युत ऊर्जा केंद्रांनी देशातील पहिल्या दहा कार्यक्षम केंद्रांमध्ये स्थान मिळवले आहे.
एकूण स्थापित क्षमता 62.9 गिगावॅट असलेली एनटीपीसीची एकूण 71 ऊर्जा स्थानके असून त्यापैकी 24 कोळशाची, 7 सायकल वायु/द्रव, 1 जल, 25 सहाय्यक केंद्रांसह 14 अक्षय आणि जेव्ही  ऊर्जा स्थानके आहेत.या समूहाची 20 गिगावॅटची केंद्रे, निर्माणाधीन असून त्यात 5 गिगावॅटचे अक्षय आणि जल विद्युत प्रकल्प आहेत.M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
पंतप्रधान कार्यालय
पंतप्रधान 26 फेब्रुवारीला दुसऱ्या खेलो इंडिया राष्ट्रीय हिवाळी खेळांच्या उद्घाटन सत्राला संबोधित करणार
नवी दिल्ली, 25 फेब्रुवारी 2021
पंतप्रधान नरेंद्र मोदी 26 फेब्रुवारी रोजी सकाळी 11:50 च्या सुमाराला व्हिडिओ कॉन्फरन्सिंगद्वारे दुसऱ्या खेलो इंडिया राष्ट्रीय हिवाळी खेळांच्या उद्घाटन सत्राला संबोधित करणार आहेत.
26 फेब्रुवारी ते 2 मार्च 2021 या कालावधीत या खेळांचे आयोजन करण्यात आले आहे. केंद्रीय क्रीडा आणि युवक कल्याण मंत्रालयाने जम्मू-काश्मीर क्रीडा परिषद आणि जम्मू-काश्मीरच्या हिवाळी खेळ संघटनेच्या सहकार्याने या स्पर्धा आयोजित केल्या आहे. क्रीडाप्रकारांमध्ये अल्पाइन स्कीइंग, नॉर्डिक स्की, स्नोबोर्डिंग, स्की पर्वतारोहण, आईस हॉकी, आईस स्केटिंग, आईस स्टॉक इत्यादींचा समावेश असेल. 27 राज्ये, केंद्रशासित प्रदेश आणि मंडळे आपले संघ या खेळांमध्ये भाग घेण्यासाठी आपले चमू पाठवत आहेत.S.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
राष्ट्रीय एकता दिवसानिमित्त दिल्ली विद्यापीठाच्या एकता दौडचे धर्मेंद्र प्रधान नेतृत्व करणार
केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान, राष्ट्रीय एकता दिवसानिमित्त आयोजीत दिल्ली विद्यापीठाच्या एकता दौडचे नेतृत्व करतील. दिल्ली विद्यापीठाचे कुलगुरू प्रा. योगेश सिंग यांच्यासह कुलसचिव, प्राचार्य, शिक्षक, वरिष्ठ अधिकारी, प्रशासकीय कर्मचारी आणि सीबीएसईच्या  शाळा, केंद्रीय विद्यालय आणि विद्यापीठाचे विद्यार्थीही या एकता दौडमध्ये सहभागी होणार आहेत.
भारताचे पहिले गृहमंत्री लोहपुरुष सरदार वल्लभभाई पटेल यांच्या 147 व्या जयंतीनिमित्त भारत सरकारच्या वतीने 31 ऑक्टोबर 2022 रोजी राष्ट्रीय एकता दिवस साजरा केला जाणार आहे.
या सोहळ्या निमित्ताने, व्हाइस रीगल लॉजजवळच्या गांधी पुतळ्याजवळ राष्ट्रीय एकता दिवस प्रतिज्ञा सोहळा होईल तसेच यावेळी केंद्रीय शिक्षणमंत्र्यांचे भाषण देखील होईल. या मातीच्या सर्वात आदरणीय सुपुत्रांपैकी एक असलेल्या सरदार पटेल स्मरणार्थ आणि त्यांच्या जीवन कार्यातून काही शिकता यावं, याउद्देशाने व्हाइस रीगल लॉज येथील जवाहर पार्क इथे सरदार वल्लभभाई पटेल यांच्या जीवनावर आधारित विशेष प्रदर्शनी भरवली जाईल.
कार्मिक, सार्वजनिक तक्रार आणि निवृत्ती वेतन मंत्रालय
डिजिटल केंद्रीय सचिवालयाच्या दिशेने मार्गक्रमण करण्यासाठी डॉ. जितेंद्र सिंह 5 ऑगस्ट 2022 रोजी सीएसएमओपी 2022 चा प्रारंभ करणार
नवी दिल्ली, 4 ऑगस्ट 2022
केंद्रीय विज्ञान आणि तंत्रज्ञान राज्यमंत्री ; भूविज्ञान राज्यमंत्री  पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह उद्या प्रशासन सुधारणा आणि सार्वजनिक तक्रारी विभागाच्या 4 प्राथमिक प्रकाशनांचा प्रारंभ करतील.
प्रकाशने पुढीलप्रमाणे आहेत:
1. केंद्रीय सचिवालय कार्यालयीन कामकाज नियमावली 2022
2. केंद्रीय सचिवालय 2022 मध्ये निर्णय कार्यक्षमता वाढवण्यासाठी हाती घेतलेल्या उपाययोजनांचा प्रभाव मूल्यमापन अहवाल
3. स्वच्छता मूल्यांकन अहवाल 2022
4.CPGRAMS मासिक अहवाल जुलै 2022
चारही अहवाल www.darpg.gov.in वर उपलब्ध असतील.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
केंद्रीय लोकसेवा आयोग
केंद्रीय लोकसेवा आयोगाचे भर्ती विषयीचे निकाल
नवी दिल्ली, 14 जून 2018
केंद्रीय लोकसेवा आयोगाने मे 2018 मध्ये भर्ती विषयीच्या निकालाला अंतिम स्वरुप दिले आहे. याबाबत संबंधित उमेदवारांना टपालाद्वारे व्यक्तीश: कळवण्यात आले आहे. अधिक तपशीलासाठी इथे क्लिक करा : -
Click here for details
N.Sapre/N.Chitale/P.Malandkar
(Visitor Counter : 84
उपराष्ट्रपती कार्यालय
उपराष्ट्रपतींनी आंध्र प्रदेशचे माजी मुख्यमंत्री दिवंगत एन. टी. रामराव यांना श्रद्धांजली वाहिली
नवी दिल्ली, 18 फेब्रुवारी 2021
उपराष्ट्रपती, एम वेंकैया नायडू यांनी आज आंध्र प्रदेशचे माजी मुख्यमंत्री दिवंगत एन. टी. रामा राव यांना श्रद्धांजली वाहिली. एन. टी. रामा राव हे अभिनेता-राजकारणी म्हणून अद्भुत होते ज्यांनी राजकीय रंगमंचावर एखद्या महापुरुषाप्रमाणे अधिराज्य गाजवले असे नायडू यावेळी म्हणाले.
ज्येष्ठ पत्रकार रमेश कंदुला यांनी लिहिलेले राजकीय जीवनचरित्र ‘मॅव्हरिक मसीहा’ हे पुस्तक प्रकाशित करताना उपराष्ट्रपती म्हणाले की एनटीआर यांच्या राजकीय प्रवेशानंतर राजकीय पटलावर महत्वपूर्ण बदल झाले. “सत्ते संदर्भात एनटीआरच्या बाबतीत बोलायचे झाले तर खऱ्या अर्थाने जनतेने त्यांना सत्ता दिली”, असे ते म्हणाले.
तत्कालीन संयुक्त आंध्र प्रदेशात एनटीआर यांनी राजकीय संस्कृतीची व्याख्या नव्याने परिभाषित केली आणि एक नवीन राजकीय व्याख्या उदयास आली, लेखकाने या गोष्टी अगदी योग्यपणे दाखविल्या आहेत असे नायडू म्हणाले.
‘पर्यायी राजकारण’ च्या अग्रगण्य प्रवर्तकांमध्ये एनटीआर यांना स्थान देण्यात आले आहे असे नायडू म्हणाले. त्यांचा राजकारणातील प्रवेश आणि त्यांनी स्थापन केलेल्या प्रादेशिक पक्षाने सुमारे 9 महिन्यांच्या आत मिळवलेल्या ‘नाट्यमय’ यशामुळे राष्ट्रीय राजकारणाला नवी दिशा मिळाली.
आताच्या प्रादेशिक आकांक्षा वाढत असताना राज्यघटनेची संघीय वैशिष्ट्य बळकट करण्यासाठी त्यांनी त्याकाळी दिलेला लढा आणि सरकारच्या कल्याणकारी भूमिकेवर त्यांनी दिलेला भर आजच्या काळाशी सुसंगत आहे, असे उपराष्ट्रपतींनी नमूद केले.
विरोधक म्हणून राष्ट्रीय पातळीवरील एनटीआर यांचे योगदान अत्यंत महत्वपूर्ण आहे असे नायडू म्हणाले. या संदर्भात उपराष्ट्रपती म्हणाले की लोकशाहीमध्ये निकोप, खंबीर आणि विधायक विरोधी पक्ष नेहमीच प्रासंगिक असतील.
एनटीआर यांनी आमूलाग्र व दूरगामी कायदेविषयक व प्रशासकीय उपक्रम राबविल्याचे निदर्शनास आणून देताना नायडू म्हणाले की त्यांचा पहिला उपक्रम म्हणजे समाज आणि राज्यातील भ्रष्टाचाराचे समूळ उच्चाटन करण्यासाठी त्यांनी अंमलात आणलेला उप-लोकपाल कायदा.
एक अभिनेता म्हणून एनटीआर महान होते. “हे सर्व मान्य आहे की, दुसऱ्या कोणत्याही चित्रपट अभिनेत्याने पुराणातील- भगवान राम, भगवान श्रीकृष्ण, अर्जुन, कर्ण, दुर्योधन किंवा रावण यांच्या भूमिका इतक्या सहजतेने केल्या नाहीत. एनटीआर यांनी आपल्या सहज, सुंदर आणि सखोल अभिनय शैलीने या सर्व भूमिकांचे सोने केले”, असे नायडू म्हणाले.
अधिक माहितीसाठी कृपया येथे क्लिक करा.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77